23.3.2023
EL
Επίσημη Εφημερίδα της Ευρωπαϊκής Ένωσης
C 107/75
— τον λογότυπο της ονομασίας «ΠΓΕ Carota Novella di Ispica» ακολουθούμενο από την ένδειξη «προορίζεται για την κατηγορία IV»· — το όνομα, την εταιρική επωνυμία και τη διεύθυνση της εταιρείας παραγωγής και της εταιρείας συσκευασίας· — την εμπορική κατηγορία στην οποία ανήκει.
Το προϊόν «ΠΓΕ Carota Novella di Ispica» που διατίθεται στο εμπόριο έτοιμο για κατανάλωση (κατηγορία IV) πρέπει, εκτός από τις πληροφορίες που απαιτούνται από τη νομοθεσία, να φέρει στην ετικέτα το ευρωπαϊκό σύμβολο ΠΓΕ και τον λογότυπο «Carota Novella di Ispica ΠΓΕ», το μέγεθος των οποίων δεν μπορεί να είναι μικρότερο από οποιαδήποτε άλλη ένδειξη της συσκευασίας.
Απαγορεύεται η προσθήκη κάθε άλλου χαρακτηρισμού ο οποίος δεν προβλέπεται ρητά.
Επιτρέπεται ωστόσο η χρήση ενδείξεων που παραπέμπουν σε ιδιωτικά εμπορικά σήματα, εφόσον δεν έχουν εγκωμιαστικό χαρακτήρα και δεν παραπλανούν τον καταναλωτή.
Ο λογότυπος του προϊόντος «Carota Novella di Ispica» αποτελείται από γραφικό σήμα που παριστάνει ένα καρότο, το οποίο στην κορυφή φέρει ακανόνιστο τρίγωνο με μία κορυφή στραμμένη προς τα κάτω.
Το γραφικό σήμα βρίσκεται στα αριστερά της ένδειξης «Carota Novella di Ispica».
Το κεφαλαίο «N» της λέξης «Novella» τέμνει το σχέδιο του καρότου περίπου στο μέσο του ενώ η ένδειξη «di Ispica» αναγράφεται κάτω από τη λέξη «Novella».
Όλοι οι χαρακτήρες είναι σε πράσινο χρώμα και έχουν στρογγυλεμένα άκρα.
4.
Συνοπτική οριοθέτηση της γεωγραφικής περιοχής Η περιοχή παραγωγής του προϊόντος «Carota Novella di Ispica» περιλαμβάνει τους δήμους των ακόλουθων επαρχιών με υψόμετρο έως 550 m από την επιφάνεια της θάλασσας: επαρχία Ragusa: δήμοι Acate, Chiaramonte Gulfi, Comiso, Ispica, Modica, Pozzallo, Ragusa, Santa Croce Camerina, Scicli και Vittoria· επαρχία Siracusa: δήμοι Noto, Pachino, Portopalo di Capo Passero και Rosolini· επαρχία Catania: δήμος Caltagirone· επαρχία Caltanissetta: δήμος Niscemi.
5.
Δεσμός με τη γεωγραφική περιοχή Η αναγνώριση του προϊόντος «Carota Novella di Ispica» ως προϊόν προστατευόμενης γεωγραφικής ένδειξης αιτιολογείται λόγω της πρώιμης συγκομιδής του.
Η καλλιέργεια του προϊόντος «Carota Novella di Ispica» χαρακτηρίζεται από ευνοϊκές εδαφοκλιματικές συνθήκες.
Στα καρότα της Ispica αποδίδεται ο χαρακτηρισμός πρώιμο («Novella») επειδή φτάνουν την ωρίμαση για εμπορική διάθεση ήδη από τις αρχές Φεβρουαρίου (1η Φεβρουαρίου) και έως τις αρχές Ιουνίου (15 Ιουνίου).
Πρόκειται, επομένως, για νέο, χαρακτηριστικά σικελικό προϊόν, το οποίο συνδέεται πολύ στενά με την περιοχή παραγωγής.
Επιπλέον, το προϊόν «Carota Novella di Ispica» διατίθεται στην αγορά κατά τους χειμερινούς–εαρινούς μήνες έχοντας τις χαρακτηριστικές οργανοληπτικές ιδιότητες του νωπού προϊόντος, δηλαδή την τραγανότητα, την έντονη γεύση και το άρωμα χλόης.
Η περιοχή παραγωγής του προϊόντος «Carota Novella di Ispica» χαρακτηρίζεται από υψηλές μέσες τιμές χειμερινής θερμοκρασίας, μεγάλο αριθμό ωρών ηλιοφάνειας και γόνιμα εδάφη.
Οι ποιοτικές παράμετροι και ο ιδιαίτερος καλλιεργητικός κύκλος συνδέονται στενά με τα φυσικά και βιοχημικά χαρακτηριστικά τα οποία, μέσω αλληλεπίδρασης, καθιστούν την περιοχή της Iblea (ΝΑ Σικελία) ένα αρμονικό περιβάλλον, ικανό να αναδείξει τέτοιου είδους χαρακτηριστικά.